gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7717, del 11-02-2016 (2016/728)

DECRET de 16 de gener del 2016, del president, per la qual es publica l'acceptació de la delegació de la recaptació executiva de la taxa per venda no sedentària de l'Ajuntament de Catral en SUMA. Gestió Tributària.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7717

Data del DOGV
:   11-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/728


Data del document
:   18-01-2016

Organisme emissor
:   Diputacio d'Alacant. Suma. Gestio Tributària

Tipus de document
:   Decret

DECRET de 16 de gener del 2016, del president, per la qual es publica l'acceptació de la delegació de la recaptació executiva de la taxa per venda no sedentària de l'Ajuntament de Catral en SUMA. Gestió Tributària. [2016/728]  
En compliment del que disposa l'article 7 del Reial Decret Legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació, mitjançant un decret del president de la Diputació Provincial d'Alacant de data 16 de gener de 2016, de la delegació efectuada pel Ple de l'Ajuntament de Catral, en la sessió de data 25 de novembre de 2015, amb l'abast, les condicions generals i el contingut establits en l'acord per a la Delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple provincial de data 21 de desembre de 1989 (BOP 46, 24.02.1990, i DOCV 1261, 09.03.1990), en les matèries que a continuació s'assenyalen:  
  
Recaptació en període executiu dels deutes per liquidacions d'ingrés directe, així com les autoliquidacions de l'Ajuntament següent:  
  
Catral  
- Taxa reguladora de venda no sedentària.  
La delegació realitzada en favor de la Diputació Provincial d'Alacant pel municipi de Catral entrarà en vigor el dia que es publique en el Butlletí Oficial de la Província d'Alacant i estarà vigent fins al dia 31 de desembre de 2018, i quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra comunicant-ho a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
  
Alacant, 18 de gener de 2016.- El president: Cèsar Sánchez Pérez. La secretària: Amparo Koninckx Frasquet.
Diari Oficial de la Generalitat Valenciana


Sumari del DOGV 7787, del 20-05-2016 (2016/3624)

CORRECCIÓ d'errades de la Llei 5/2016, de 6 de maig, de Comptes Oberts per a la Generalitat Valenciana.
-------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2016/05/06/5/corrigendum/59197762/dof/vci/html**

### Dades del document

Número de DOGV
:   7787

Data del DOGV
:   20-05-2016

Secció del DOGV
:   I. DISPOSICIONS GENERALS

Número del document
:   2016/3624


Data del document
:   20-05-2016

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * legislació
    * transparència administrativa

CORRECCIÓ d'errades de la Llei 5/2016, de 6 de maig, de Comptes Oberts per a la Generalitat Valenciana. [2016/3624]  
Advertida una errada en el text de la Llei 5/2016, de 6 de maig, de Comptes Oberts per a la Generalitat Valenciana (DOCV 7779, 11.05.2016), cal efectuar la correcció següent:  
  
En la disposició final primera.  
  
On diu:  
«p) Els comptes bancaris oberts en entitats financeres dels quals siguen titulars, en els termes i les condicions establerts en la Llei \_\_/2016, de Comptes Oberts per a la Generalitat Valenciana»;  
  
Ha de dir:  
«p) Els comptes bancaris oberts en entitats financeres dels quals siguen titulars, en els termes i les condicions establerts en la Llei 5/2016, de Comptes Oberts per a la Generalitat Valenciana».


Còpia Permalink ELI
Diari Oficial de la Generalitat Valenciana


Sumari del DOGV 7816, del 28-06-2016 (2016/4399)

Aprovació del compte de liquidació definitiva del programa d'actuació integrada de la unitat d'execució 2 del pla parcial del sector 09-SU-I de Castelló de la Plana.
---------------------------------------------------------------------------------------------------------------------------------------------------------------------

### Dades del document

Número de DOGV
:   7816

Data del DOGV
:   28-06-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/4399


Data del document
:   09-06-2016

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Aprovació del compte de liquidació definitiva del programa d'actuació integrada de la unitat d'execució 2 del pla parcial del sector 09-SU-I de Castelló de la Plana. [2016/4399]  
En data 15 d'abril de 2016, la Junta de Govern Local de l'Ajuntament de Castelló de la Plana va aprovar el compte de liquidació definitiva del programa d'actuació integrada de la unitat d'execució 2 del pla parcial del sector 09-SU-I de Castelló de la Plana, situada entre la unitat d'execució número 1 del sector esmentat, la carretera nacional 340, la quadra Morteràs i la quadra del Sergent o de la Torta, la qual cosa es publica als efectes oportuns.  
  
Castelló de la Plana, 9 de juny de 2016.- La cap de la Secció de Desenvolupament Urbanístic: Consuelo Leal Jiménez.
Diari Oficial de la Generalitat Valenciana


Sumari del DOGV 7922, del 22-11-2016 (2016/8701)

Formalització del contracte número IV-MY020/2016. Subministrament de productes per al llavat de roba per als centres, previstos en els plecs, que gestiona l'IVAS, durant una anualitat.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7922

Data del DOGV
:   22-11-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/8701


Data del document
:   20-10-2016

Organisme emissor
:   Institut Valencià d'Acció Social

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Formalització del contracte número IV-MY020/2016. Subministrament de productes per al llavat de roba per als centres, previstos en els plecs, que gestiona l'IVAS, durant una anualitat. [2016/8701]  
1. Entitat adjudicadora  
a) Organisme: Institut Valencià d'Acció Social (IVAS).  
b) Dependència que tramita l'expedient: Àrea de Contractacions.  
c) Número d'expedient: IV-MY020/2016.  
d) Adreça d'internet del perfil del contractant:   
www.contratacion.gva.es.  
  
2. Objecte del contracte  
a) Tipus: subministraments  
b) Descripció de l'objecte: subministrament de productes per al llavat de roba per als centres, previstos en els plecs, que gestiona l'IVAS, durant una anualitat.  
c) Lot (si és el cas): no.  
d) CPV: 39832000-3 (productes per a llavaplats) i 39831200-8 (detergents)  
e) Butlletí o diari oficial i data de publicació de l'anunci de licitació: DOCV núm. 7871, de 12 de setembre de 2016.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris d'adjudicació.  
  
4. Valor estimat del contracte  
124.072,66 euros  
  
5. Pressupost de licitació  
62.036,33 euros (IVA exclòs).  
  
6. Formalització  
a) Data d'adjudicació: 13 d'octubre de 2016  
b) Data de formalització del contracte: 19 d'octubre de 2016.  
c) Contractista: Racrisa, SL.  
d) Import o cànon d'adjudicació: quaranta-huit mil tres-cents sis euros amb noranta-tres cèntims (48.306,93 ?), IVA exclòs.  
e) Avantatges de l'oferta adjudicatària: proposició més avantatjosa d'acord amb la ponderació dels criteris d'adjudicació establida en el plec.  
  
València, 20 d'octubre de 2016. - El director general de l'Institut Valencià d'Acció Social. Ángel Bonafé Osca.
Diari Oficial de la Generalitat Valenciana


Sumari del DOGV 7766, del 22-04-2016 (2016/2628)

Informació pública de l'actualització de tarifa de subministrament d'aigua potable a la població de Beniarjó per als anys 2016, 2017 i 2018.
--------------------------------------------------------------------------------------------------------------------------------------------

### Dades del document

Número de DOGV
:   7766

Data del DOGV
:   22-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2628


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifa de subministrament d'aigua potable a la població de Beniarjó per als anys 2016, 2017 i 2018.  
  
 [2016/2628]  
S'informa per a general coneixement que, en relació amb la sol·licitud de modificació de tarifes de subministrament domiciliari a Beniarjó i de conformitat amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat a l'esmentat article i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa aprovada:  
  
Aigua potable 2016 2017 2018  
 Domèstics Domèstics Domèstics  
 Quota de servici Euros/mes Euros/mes Euros/mes  
 Fins a 13 mm 2,820 2,927 3,035  
 15 mm 4,228 4,389 4,551  
 20 mm 7,048 7,316 7,587  
 25 mm 9,865 10,240 10,619  
 30 mm 14,095 14,631 15,172  
 40 mm 28,190 29,261 30,344  
 50 mm 42,285 43,892 45,516  
 65 mm 56,380 58,522 60,687  
 80 mm 70,476 73,154 75,861  
 100 mm 98,665 102,414 106,203  
 125 mm 155,045 160,937 166,892  
   
   
 Domèstics Domèstics Domèstics  
 Quota de consum Euros/m³ Euros/m³ Euros/m³  
 Límits mensuals   
 Bloc I Fins a 8,33 0,238 0,247 0,256  
 Bloc II Entre 8,33 i 16,67 0,355 0,368 0,382  
 Bloc III Més de 16,67 0,474 0,492 0,510  
 Municipal 0,238 0,247 0,256  
   
 Domèstics Domèstics Domèstics  
 Manteniment de comptador Euros/mes Euros/mes Euros/mes  
 Calibre Fins a 13 mm 0,747 0,775 0,804  
 15 mm 1,133 1,176 1,220  
 20 mm 1,880 1,951 2,023  
 25 mm 2,628 2,728 2,829  
 30 mm 3,762 3,905 4,049  
 40 mm 7,522 7,808 8,097  
 50 mm 11,283 11,712 12,145  
 65 mm 15,044 15,616 16,194  
 80 mm 18,805 19,520 20,242  
 100 mm 26,339 27,340 28,352  
 125 mm 41,383 42,956 44,545  
  
  
Sobre les presents tarifes s'aplicarà l'IVA, d'acord amb el que establix la Llei 37/1992, de 28 de desembre.  
  
Cosa que es fa pública per a general coneixement.  
  
València, 19 d'abril de 2016.- L'apoderat: Isidoro Solera Solera.
Diari Oficial de la Generalitat Valenciana


Sumari del DOGV 7705, del 26-01-2016 (2016/417)

DECRET 4/2016, de 22 de gener, del Consell, pel qual nomena director general de l'Institut Valencià d'Administració Tributària Eduardo Roca Hernaiz, director general de Tributs i Joc.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   7705

Data del DOGV
:   26-01-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/417


Data del document
:   22-01-2016

Organisme emissor
:   Conselleria d'Hisenda i Model Econòmic

Tipus de document
:   Decret

Anàlisi jurídica

 Descriptors 

:   * Conselleria d'Hisenda i Model Econòmic

DECRET 4/2016, de 22 de gener, del Consell, pel qual nomena director general de l'Institut Valencià d'Administració Tributària Eduardo Roca Hernaiz, director general de Tributs i Joc. [2016/417]  
L'article 60.1 de la Llei 7/2014, de 22 de desembre, de mesures fiscals, de gestió administrativa i financera, i d'organització de la Generalitat, establix que «la persona titular de la Direcció General de l'Institut Valencià d'Administració Tributària, amb rang de director o directora general, serà nomenada i cessada pel Consell, a proposta de la Presidència de l'Institut, d'entre els funcionaris i les funcionàries de carrera pertanyents al cos superior tècnic d'inspectors de tributs de l'Administració de la Generalitat o al cos superior d'inspectors d'hisenda de l'Estat.  
  
El nomenament de la persona titular de la Direcció General de l'Institut Valencià d'Administració Tributària podrà recaure en la persona titular de la direcció general o òrgan competent en matèria de tributs de la conselleria amb competències en matèria d'hisenda, sempre que esta última reunisca les condicions esmentades en el paràgraf anterior».  
  
El director general de Tributs i Joc, de la Conselleria d'Hisenda i Model Econòmic, reunix les condicions assenyalades en l'article esmentat. Per això, a proposta del conseller d'Hisenda i Model Econòmic i president de l'Institut Valencià d'Administració Tributària, i amb la deliberació prèvia del Consell, en la reunió del dia 22 de gener de 2016,  
  
  
DECRETE  
  
El nomenament com a director general de l'Institut Valencià d'Administració Tributària d'Eduardo Roca Hernaiz, director general de Tributs i Joc.  
  
Alacant, 22 de gener de 2016  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic,  
VICENT SOLER I MARCO
Diari Oficial de la Generalitat Valenciana


Sumari del DOGV 7829, del 15-07-2016 (2016/5055)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'activitat de centre cultural, al terme municipal de Bétera, ubicada al polígon 5, parcel·les 3, 112, 352, 354, 448, 454 i 9039. Expedient número MDT 4460/0022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7829

Data del DOGV
:   15-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/5055


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'activitat de centre cultural, al terme municipal de Bétera, ubicada al polígon 5, parcel·les 3, 112, 352, 354, 448, 454 i 9039. Expedient número MEY 0940/0022. [2016/5055]  
Admesa a tràmit la sol·licitud de declaració d'interés comunitari promoguda per Gustavo Leónidas Oviedo Díaz per a una atribució d'ús i aprofitament en sòl no urbanitzable, relativa a l'activitat de centre cultural (expedient 2013/0022), al terme municipal de Bétera, ubicada al polígon 5, parcel·les 3, 112, 352, 354, 448, 454 i 9039, de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública durant el termini de 20 dies hàbils comptats a partir de l'endemà de la publicació del present anunci en el Diari Oficial de la Comunitat Valenciana, durant el qual els interessats poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, a les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, edifici PROP de l'avinguda de Gregorio Gea, número 27, de València, en horari d'exposició al públic de 09.00 a 14.30 hores.  
  
València, 30 de maig de 2016.- El director general d'Ordenació del Territori, Urbanisme i Paisatge: J. Lluís Ferrando i Calatayud.
Diari Oficial de la Generalitat Valenciana


Sumari del DOGV 7845, del 05-08-2016 (2016/5632)

Modificació de les bases específiques que han de regir les convocatòries de les proves selectives per a proveir en propietat les places d'oficial de la policia local incloses a l'oferta d'ocupació pública d'aquest ajuntament.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/5632


Data del document
:   13-07-2016

Organisme emissor
:   Ajuntament de Tavernes de la Valldigna

Tipus de document
:   Anunci

Anàlisi jurídica

 Descriptors 

:   * Tavernes de la Valldigna
    * concurs administratiu

Modificació de les bases específiques que han de regir les convocatòries de les proves selectives per a proveir en propietat les places d'oficial de la policia local incloses a l'oferta d'ocupació pública d'aquest ajuntament.  
 [2016/5632]  
Mitjançant el present anunci, es posa en coneixement de tots els interessats que, per la Resolució 1882/2016, de 13 de juliol, de la Regidoria Delegació de Personal, s'ha resolt, entre d'altres coses, el següent:  
  
  
Primer. Revocar parcialment les bases per la selecció de places d'oficial de la policia local aprovades mitjançant la Resolució 2324/2015, de 28 de setembre, concretament pel que fa a l'apartat d del punt 2.3 de la base segona de les bases de la convocatòria, en el qual s'establia el límit d'edat de 36 anys pels aspirants del procés selectiu del torn lliure, la qual cosa suposa l'eliminació d'un gravamen o acte desfavorable pels possibles aspirants.  
L'apartat que es revoca i es deixa sense efectes, literalment diu el següent:  
«d) Tindre complits 18 anys i no haver complit 36 anys. Només als efectes de l'edat màxima, es compensarà el límit amb els serveis prestats anteriorment a l'administració local com a policia local o auxiliar de policia local.»  
  
Segon. Determinar la modificació de les bases i establir una nova redacció a l'apartat d del punt 2.3 de la base segona de les bases de la convocatòria. L'apartat que anteriorment ha estat revocat quedarà redactat literalment com segueix:  
«d) Haver complit 18 anys i no excedir, si escau, l'edat màxima de jubilació forçosa.»  
  
 La qual cosa es fa pública per a general coneixement.  
  
Tavernes de la Valldigna, 13 de juliol de 2016.- El regidor delegat de Personal: Perfecto Benavent Navarro.
Diari Oficial de la Generalitat Valenciana


Sumari del DOGV 7805, del 14-06-2016 (2016/3792)

Informació pública del procediment de reintegrament per dèficit comptable número A100/16, sector públic local (Ajuntament d'Alcoi), àmbit territorial d'Alacant.
----------------------------------------------------------------------------------------------------------------------------------------------------------------

### Dades del document

Número de DOGV
:   7805

Data del DOGV
:   14-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3792


Organisme emissor
:   Tribunal de Cuentas

Tipus de document
:   Anunci

Informació pública del procediment de reintegrament per dèficit comptable número A100/16, sector públic local (Ajuntament d'Alcoi), àmbit territorial d'Alacant. [2016/3792]  
Per aquest edicte es fa públic, per a complir el que ha acordat la consellera del Departament Primer de la Secció d'Enjudiciament del Tribunal de Comptes per providència de data 19 de maig de 2016, dictada en el procediment de reintegrament per dèficit comptable número A100/16 del ram de sector públic local (Ajuntament d'Alcoi), àmbit territorial d'Alacant, amb motiu del possible descobert produït en els fons públics com a conseqüència de les irregularitats detectades en l'informe de fiscalització de l'Ajuntament d'Alcoi, exercicis 2012, 2013 i 2014, i, concretament, en relació amb les quantitats facturades en execució de les obres de reforma i ampliació del Teatre Calderón d'Alcoi. Cosa que es fa saber amb la finalitat que els legalment habilitats per al manteniment o oposició a la pretensió de responsabilitat comptable puguen comparéixer en les actuacions personant-se de forma deguda en el termini de nou dies.  
  
Madrid, 19 de maig de 2016.- El lletrat secretari: Carlos Cubillo Rodríguez.
Diari Oficial de la Generalitat Valenciana


Sumari del DOGV 7824, del 08-07-2016 (2016/4801)

Notificació de la sentència dictada en el procediment ordinari número 2032/2014.
--------------------------------------------------------------------------------

### Dades del document

Número de DOGV
:   7824

Data del DOGV
:   08-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4801


Organisme emissor
:   Jutjat de Primera Instància Número 4 d'Alacant

Tipus de document
:   Edicte

Notificació de la sentència dictada en el procediment ordinari número 2032/2014. [2016/4801]  
Procediment: procediment ordinari 002032/2014.  
  
José Enrique Martín Sanz, lletrat de l'Administració de Justícia del Jutjat de Primera Instància 4 d'Alacant, faig saber que en aquest jutjat es tramiten actuacions de procedimeinto ordinari 2032/2014, promogudes per Enrique Ruiz Rancel, Juana Abellán Munuera contra Rocafel, SA, Pierre Joseph Fau i Therezia d'Annoville, declarat en rebel·lia i en parador desconegut, en què s'ha ordenat publicar aquest edicte per a notificar la sentència a l'esmentat demandat. Va ser dictada el dia 22 de febrer de 2016 i la dispositiva és, literalment, com segueix:  
  
«Estime la demanda interposada per Enrique Ruiz Rancel i Juana Abellán Munuera contra Rocafel, SA, Pierre Joseph Fau i Therezia d'Annoville i:  
1. Declare que Enrique Ruiz Rancel i Juana Abellán Munuera són els únics i legítims propietaris de la finca urbana descrita en el fet primer d'aquest escrit de demanda i inscrita com a finca número 27256 de la secció 2a al Registre de la Propietat número 4 d'Alacant (un apartament siti al terme municipal d'Alacant), en virtut del contracte privat de compravenda de data 18 de gener de 1967.  
  
2. Dispose que s'eleve a públic l'esmentat document, mitjançant l'atorgament de l'oportuna escriptura notarial.  
3. Dispose la nul·litat i cancel·lació de la inscripció de titularitat registral de l'esmentada finca practicada a favor de Pierre Joseph Fau i Therezia d'Annoville, així com totes aquelles contradictòries amb el domini d'aquesta que tinguen els demandants, i ordene adreçar el corresponent manament al Registre de la Propietat número 4 d'Alacant.  
  
4. Impose les costes a la part demandada.  
Aquesta és la meua sentència, contra la qual es pot interposar un recurs d'apel·lació que s'haurà d'interposar davant d'aquest mateix jutjat en el termini de 20 dies comptadors des de l'endemà de la notificació d'aquesta sentència, de conformitat amb allò que disposa l'article 458 i següents de la Llei d'Enjudiciament Civil, que pronuncie, mane i firme.  
Per a l'admissió a tràmit de la interposició del recurs, la part haurà d'acompanyar un resguard d'ingrés de 50 euros en el compte d'aquest jutjat número 0100 de Banesto, amb la clau 00 i el número de procediment, amb l'advertència d'inadmissió a tràmit per l'aplicació de la Llei Orgànica del Poder Judicial, disposició addicional 15.2.»  
  
I perquè valga de notificació de forma deguda, expedisc aquest edicte.  
  
Alacant, 22 de febrer de 2016.- El lletrat de l'Administració de Justícia: José Enrique Martín Sanz.